  Майя Бывальцева Ижкарын нырысьсэ ортчозы пукыӵысь ыбылӥськонъя Усьтэм кар ӵошатсконъёс. «Индейская стрела» (10+) нимам ужрад спортъя «Динамо» огъетлэн тираз 25-тӥ тулыспалэ радъяськоз. Вожвылъяськонэ элькунлэн шоркарысьтыз, Глазкарысь, Пермь шаерысь но Киров улосвылысь ожгар историяя но вашкала нюръяськон-ожмаськонъёсты улӟытон-возьматон ужен вырись клубъёс ӧтемын. Со сярысь иворто радъясьёсыз — Удмуртиысь Пукыӵысь ыбылӥськонъя улосвыл федерация. Ваньмыз турнире пыриськисьёс воршудвыжы чеберъяськонъёс басьтозы, вормисьёслы кузьымъёс чакламын. Ыбылӥськисьёс ӝоглыкъя ӵошатскозы, «пӧйшуралозы», «периосты» быдтозы. Озьы ик Ижкарысь суредасьлэн Иван Соболевлэн финно-угор но коми-пермяк эпосъя Лымшор но Уйпал Америкаысь калыкъёслэн манерзыя ужъёсыныз инсталляциез ужалоз. Со сяна, пӧртэм амалъёсын лэсьтэм но пӧртэм вакытъёсысь пукыӵъёсын, XIV–XVI дауръёсысь Русьысь но Европаысь дӥськутъёсын но чеберъяськонъёсын тодматскыны луоз. Мастер-классъёсын пукыӵысь ыбылӥськон инъетъёслы дышетозы но ӵошатсконэ пыриськыны дасялозы. Ужрадэ пыриськыны мылкыд карисьёслэсь куриськонъёссэс «ВКонтакте» мерлыко герӟетын 23-тӥ тулыспалозь куто. Тегъёс: Спорт Лулчеберет Дышетон Ижкар Удмуртия  